Inițiatorii mai explică și faptul că rezultatul muncii constructorului este într-o continuă interacțiune cu fiecare cetățean.

„Rezultatul muncii Constructorului este într-o continuă interacțiune cu fiecare cetățean, fie că este vorba despre domeniul public, fie despre cel privat. Breasla Constructorilor a reușit să se impună în economia românească reprezentând deseori motorul economiei, chiar dacă în această perioadă acest sector nu este reprezentat la adevărata sa valoare în PIB-ul românesc”, explică inițiatorii.

Social-democrații spun că au ales data de 14 septembrie pentru că în aceeași zi a anului 1895 a fost inaugurat Podul “Anghel Saligny”, cel mai mare la acea dată din Europa şi al treilea din lume.

„Aproape 400.000 de lucrători din domeniul construcţiilor merită o astfel de atenţie. În România este esenţială nu doar o politică de susţinere a investiţiilor, dar şi un răspuns la faptul că forţa de muncă este deficitară, iar tinerii nu mai sunt atraşi de meseriile din construcţii”, se arată în expunerea de motive.

Proiectul a fost adoptat cu cu 214 voturi “pentru”, zece voturi “împotrivă” și 30 de abțineri.